Albumet Wazoo

Wazoo er eit konsertalbum av Frank Zappa, posthumt gjeve ut 30. oktober 2007.

Det er eit dobbeltalbum som består av ein heil konsert framført av det 20 mann store storbandet «The Mothers of Invention/Hot Rats/Grand Wazoo» den 24. september 1972 ved the Music Hall i Boston i Massachusetts i USA. 

Det er den siste konserten i ei rekkje konsertar som Zappa heldt etter han kom attende etter ei ulukke, då han vart angripen på scenen og fall ned og vart hardt skadd på Rainbow Theater i London på 10. desember 1971. 

Songane syner den meir jazz-baserte musikken til Zappa og mange av songane finst på studioalbuma The Grand Wazoo og Waka/Jawaka i 1972, og studioalbumet Studio Tan frå 1978. Øvingane som førte til desse albuma og konsertane er dokumentert på Joe's Domage (2004), medan Imaginary Diseases (2006) syner ei nedstrippa utgåve av storbandet kalla «Petite Wazoo».

Wazoo er den tredje plata til Vaulternative Records med komplette Zappa-konsertar etter FZ:OZ (2002) og Buffalo (2007).

Innhald

 Musikarar 

The Mothers of Invention / Hot Rats / Grand Wazoo:

 Frank Zappa – gitar
 Tony Duran – slidegitar
 Ian Underwood – piano og synthesizer
 Dave Parlato – bass
 Jerry Kessler – elektrisk cello
 Jim Gordon – trommer
 Mike Altshul – pikkolo, bassklarinett og andre  blåseinstrument
 Jay Migliori – fløyte, tenorsaksofon og andre blåseinstrument
 Earl Dulmer – obo, kontrabass sarrusofon og andre blåseinstrument
 Ray Reed – klarinett, tenorsaksofon og andre blåseinstrument
 Charles Owens – sopransaksofon, altsaksofon og andre blåseinstrument
 Joann McNab – basoon
 Malcolm McNab – trompet i D
 Sal Marquez – trompet i B
 Tom Malone – trompet i B, òg tuba
 Glenn Ferris – trombone og eufonium
 Kenny Shroyer – trombone og barytonhorn
 Bruce Fowler – trombone i den øvre atmosfæren
 Tom Raney – vibrafon og elektrisk perkusjon
 Ruth Underwood – marimba og elektrisk perkusjon

Kjelder
Denne artikkelen bygger på «Wazoo (album)» frå ,  den 25. august 2014. 
 oppgav desse kjeldene:

Kategori:Frank Zappa-konsertalbum
Kategori:Konsertalbum frå 2007